CELEX: 52020PC0140
Language: el
Date: 2020-03-27
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση της απόφασης (ΕΕ) 2020/265 όσον αφορά τις προσαρμογές των ποσών που κινητοποιήθηκαν από τον μηχανισμό ευελιξίας για το 2020, τα οποία πρόκειται να χρησιμοποιηθούν για τη μετανάστευση, τις εισροές προσφύγων και τις απειλές κατά της ασφάλειας, για τη λήψη άμεσων μέτρων στο πλαίσιο της έξαρσης της νόσου COVID-19 και για την ενίσχυση της Ευρωπαϊκής Εισαγγελίας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.3.2020
            COM(2020) 140 final
            2020/0050(BUD)
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            για την τροποποίηση της απόφασης (ΕΕ) 2020/265 όσον αφορά τις προσαρμογές των ποσών που κινητοποιήθηκαν από τον μηχανισμό ευελιξίας για το 2020, τα οποία πρόκειται να χρησιμοποιηθούν για τη μετανάστευση, τις εισροές προσφύγων και τις απειλές κατά της ασφάλειας, για τη λήψη άμεσων μέτρων στο πλαίσιο της έξαρσης της νόσου COVID-19 και για την ενίσχυση της Ευρωπαϊκής Εισαγγελίας
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               
                  Το Ευρωπαϊκό Κοινοβούλιο και το Συμβούλιο αποφάσισαν, στις 27 Νοεμβρίου 2019, να κινητοποιήσουν τον μηχανισμό ευελιξίας για ποσό ύψους 778,1 εκατ. EUR για τον τομέα 3 Ασφάλεια και ιθαγένεια κατόπιν πρότασης της Επιτροπής.
               
            
            
               Η Επιτροπή υποβάλλει σήμερα το σχέδιο διορθωτικού προϋπολογισμού (ΣΔΠ) αριθ. 1/2020
                  1
               , το οποίο περιλαμβάνει, μεταξύ άλλων, συνολική αύξηση κατά 423,3 εκατ. EUR του επιπέδου των πιστώσεων ανάληψης υποχρεώσεων για τον τομέα 3 με στόχο την κάλυψη των αναγκών που προκύπτουν από την αυξημένη μεταναστευτική πίεση στην Ελλάδα, τη χρηματοδότηση των άμεσων μέτρων που απαιτούνται στο πλαίσιο της έξαρσης της νόσου COVID-19 και την κάλυψη της ενίσχυσης του προϋπολογισμού για την Ευρωπαϊκή Εισαγγελία.
            
            
               Σύμφωνα με τις διατάξεις του άρθρου 14 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  2
               , στο εν λόγω ΣΔΠ προτείνεται να χρησιμοποιηθεί το συνολικό περιθώριο ανάληψης υποχρεώσεων που παραμένει διαθέσιμο από το 2018 για την αύξηση που συνδέεται με τη μετανάστευση (350 εκατ. EUR). Για την κάλυψη του υπόλοιπου μέρους της αύξησης, το οποίο δεν εμπίπτει στο πεδίο εφαρμογής του συνολικού περιθωρίου ανάληψης υποχρεώσεων (73,3 εκατ. EUR), απαιτείται πρόσθετη κινητοποίηση του μηχανισμού ευελιξίας.
            
            
               Επομένως, η παρούσα πρόταση συνοδεύει το ΣΔΠ αριθ. 1/2020 και αποσκοπεί στην ανάλογη αύξηση των ποσών που κινητοποιήθηκαν από τον μηχανισμό ευελιξίας και στην επέκταση του σκοπού της κινητοποίησης. 
            
            
               Η κατόπιν της προσαρμογής κινητοποίηση του μηχανισμού ευελιξίας θα ανέλθει σε 851,4 εκατ. EUR (από 778,1 εκατ. EUR) για τον τομέα 3.
            
            
               Με την προτεινόμενη απόφαση κινητοποίησης θα τροποποιηθεί η απόφαση (ΕΕ) 2020/265 της 27ης Νοεμβρίου 2019
                  3
               .
            
            
               Οι ενδεικτικές πιστώσεις πληρωμών που αντιστοιχούν στην επικαιροποιημένη κινητοποίηση του μηχανισμού ευελιξίας παρουσιάζονται στον κατωτέρω πίνακα:
            
            
               (σε εκατ. EUR, σε τρέχουσες τιμές)
            
            
                     
                        Έτος
                     
                  
                  
                     
                        Πιστώσεις πληρωμών για την κινητοποίηση του μηχανισμού ευελιξίας το 2020
                     
                  
               
                     
                        2020
                     
                  
                  
                     
                        450,7
                     
                  
               
                     
                        2021
                     
                  
                  
                     
                        342,2
                     
                  
               
                     
                        2022
                     
                  
                  
                     
                        42,4
                     
                  
               
                     
                        2023
                     
                  
                  
                     
                        16,1
                     
                  
               
                     
                        Σύνολο
                     
                  
                  
                     
                        851,4
                     
                  
               
               2020/0050 (BUD)
            
            
               Πρόταση
            
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               για την τροποποίηση της απόφασης (ΕΕ) 2020/265 όσον αφορά τις προσαρμογές των ποσών που κινητοποιήθηκαν από τον μηχανισμό ευελιξίας για το 2020, τα οποία πρόκειται να χρησιμοποιηθούν για τη μετανάστευση, τις εισροές προσφύγων και τις απειλές κατά της ασφάλειας, για τη λήψη άμεσων μέτρων στο πλαίσιο της έξαρσης της νόσου COVID-19 και για την ενίσχυση της Ευρωπαϊκής Εισαγγελίας
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  4
               , και ιδίως το σημείο 12,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
         
         
            
               (1)Ο μηχανισμός ευελιξίας προορίζεται για τη χρηματοδότηση σαφώς προσδιορισμένων δαπανών οι οποίες δεν θα μπορούσαν να χρηματοδοτηθούν στο πλαίσιο των διαθέσιμων ανώτατων ορίων για έναν ή περισσοτέρους άλλους τομείς του γενικού προϋπολογισμού της Ένωσης.
            
            
               (2)Το ανώτατο όριο του ετήσιου ποσού που είναι διαθέσιμο για τον μηχανισμό ευελιξίας ανέρχεται σε 600 000 000 EUR (σε τιμές του 2011), όπως ορίζεται στο άρθρο 11 του κανονισμού (ΕΕ, Ευρατόμ) αριθ. 1311/2013 του Συμβουλίου
                  5
               , και αυξάνεται, κατά περίπτωση, με τα καταργηθέντα ποσά τα οποία γίνονται διαθέσιμα σύμφωνα με το δεύτερο εδάφιο της παραγράφου 1 του εν λόγω άρθρου. 
            
            
               (3)Στις 27 Νοεμβρίου 2019, το Ευρωπαϊκό Κοινοβούλιο και το Συμβούλιο εξέδωσαν την απόφαση (ΕΕ) 2020/265
                  6
                για την κινητοποίηση του μηχανισμού ευελιξίας με σκοπό την παροχή ποσού ύψους 778 074 489 EUR σε πιστώσεις ανάληψης υποχρεώσεων στον τομέα 3 (Ασφάλεια και ιθαγένεια) για το οικονομικό έτος 2020 για τη χρηματοδότηση μέτρων στους τομείς της μετανάστευσης, των προσφύγων και της ασφάλειας.
            
            
               (4)Το σχέδιο διορθωτικού προϋπολογισμού αριθ. 1/2020
                  7
                περιλαμβάνει αύξηση των πιστώσεων ανάληψης υποχρεώσεων για τον τομέα 3 κατά 423,3 εκατ. EUR. Από αυτά, τα 350,0 εκατ. EUR που αφορούν πρόσθετες δαπάνες για την αντιμετώπιση των μεταναστευτικών πιέσεων στην Ελλάδα καλύπτονται από τη χρήση του συνολικού περιθωρίου ανάληψης υποχρεώσεων που προβλέπεται στο άρθρο 14 του κανονισμού (ΕΕ, Ευρατόμ) αριθ. 1311/2013 του Συμβουλίου. Το υπόλοιπο ποσό των 73,3 εκατ. EUR δεν καλύπτεται από το πεδίο εφαρμογής του συνολικού περιθωρίου ανάληψης υποχρεώσεων και, ως εκ τούτου, απαιτεί πρόσθετη κινητοποίηση του μηχανισμού ευελιξίας για το 2020. Είναι επίσης αναγκαίο να προσαρμοστεί η ενδεικτική πορεία των πληρωμών. 
            
            
               (5)Συνεπώς, η απόφαση (ΕΕ) 2020/265 θα πρέπει να τροποποιηθεί αναλόγως.
            
            
               (6)Η εν λόγω κινητοποίηση του μηχανισμού ευελιξίας θα πρέπει να εγκριθεί ταυτόχρονα με την τροποποίηση του προϋπολογισμού του 2020, δεδομένου ότι η κινητοποίηση του μηχανισμού ευελιξίας επιτρέπει τη χρηματοδότηση ορισμένων δράσεων επιπλέον του ανώτατου ορίου του πολυετούς δημοσιονομικού πλαισίου. Για να εξασφαλιστεί η συνοχή με την εν λόγω τροποποίηση του προϋπολογισμού του 2020, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
            
            
                     
                  
                  
                     
                  
               
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Στην απόφαση (ΕΕ) 2020/265, το άρθρο 1 τροποποιείται ως εξής:
            
            
               Στην παράγραφο 1, στο πρώτο εδάφιο, το ποσό «778 074 489 EUR» αντικαθίσταται από το ποσό «851 374 489 EUR» και το δεύτερο εδάφιο αντικαθίσταται από το ακόλουθο κείμενο: «Το ποσό που αναφέρεται στο πρώτο εδάφιο χρησιμοποιείται για τη χρηματοδότηση μέτρων με σκοπό την αντιμετώπιση των συνεχιζόμενων προκλήσεων της μετανάστευσης, των προσφυγικών εισροών και των απειλών κατά της ασφάλειας, καθώς και της τρέχουσας υγειονομικής κρίσης στην Ευρωπαϊκή Ένωση, η οποία οφείλεται στην έξαρση της νόσου COVID-19, και των αυξημένων αναγκών της Ευρωπαϊκής Εισαγγελίας.»
            
            
               Στην παράγραφο 2 πρώτο εδάφιο, τα στοιχεία α) και β) αντικαθίστανται από το ακόλουθο κείμενο:
            
            
               «α)
                     450 702 108 EUR το 2020,
            
            
               β)
                     342 205 134 EUR το 2021,»
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  
                        COM(2020) 145 της 27.3.2020.
               
               
                  
                     (2)
                  
                        ΕΕ L 347 της 20.12.2013, σ. 884.
               
               
                  
                     (3)
                  
                        ΕΕ L 58 της 27.2.2020, σ. 51.
               
               
                  
                     (4)
                  
                        ΕΕ C 373 της 20.12.2013, σ. 1.
               
               
                  
                     (5)
                  
                        Κανονισμός (EE, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).
               
               
                  
                     (6)
                  
                  
                        Απόφαση (ΕΕ) 2020/265 τoυ Ευρωπαϊκού Κοινοβουλίου και του Συμβουλίου, της 27ης Νοεμβρίου 2019, σχετικά με την κινητοποίηση του μηχανισμού ευελιξίας για τη χρηματοδότηση άμεσων δημοσιονομικών μέτρων για την αντιμετώπιση των συνεχιζόμενων προκλήσεων όσον αφορά τη μετανάστευση, τις εισροές προσφύγων και τις απειλές κατά της ασφάλειας (ΕΕ L 58 της 27.2.2020, σ. 51)
                  
               
               
                  
                     (7)
                  
                        COM(2020) 145 της 27.3.2020.